Kaapse ma maak oop: My baba is halfpad verlos uit my baarmoeder vir ingrypende operasie | Huisgenoot
Die sogenaamde "ex utero intrapartum treatment" (EXIT) wat laas maand op klein Ivoreè Jane uitgevoer is, was 'n merkwaardige deurbraak vir 'n hoogs vaardige span medici van die Tygerberg-hospitaal in Kaapstad.
Die 21-jarige Kiara, andersins baie gesond, is sedert haar 21ste week van swangerskap deur die hospitaal se fetale mediese eenheid (FME) gemonitor aangesien 'n seldsame abnormaliteit by haar ongebore dogtertjie bespeur is – 'n gewas in die mond en keel, waarskynlik 'n teratoom, wat gewoonlik goedaardig is.